rejauldu/bengali-wikipedia huggingface dataset:
জাপানের একটি খাড়া কাঠামো সেতু যা নাকাউমি হ্রদের উপর মাতসু, শিমানে প্রদেশ এবং সাকাইমিনাতো, টট্টোরি প্রদেশকে সংযুক্ত করে। এটি ১৯৯৭ থেকে ২০০৪ সাল পর্যন্ত নির্মিত হয়েছিল, এবং এটি জাপানের বৃহত্তম খাড়া কাঠামো সেতু ও বিশ্বের তৃতীয় বৃহত্তম খাড়া কাঠামো সেতু। টেলিফোটো লেন্সের সাথে দূরত্ব থেকে ছবি তোলার সময় আপাতদৃষ্টিতে খাড়া প্রকৃতির জন্যে সেতুর চিত্রগুলি ব্যাপকভাবে ইন্টারনেটে প্রচারিত হয়েছে, তবে বাস্তবে এটি শিমানের পাশেই ৬.১% নতিমাত্রা ও টট্টোরির পাশেই ৫.১% নতিমাত্রার চেয়ে কমে রয়েছে।  এশিমা ওহাসি সেতু পূর্ববর্তী টানা সেতুতে প্রতিস্থাপিত হয়েছিল, যেহেতু প্রায় ৭ থেকে ৮ মিনিটের জন্য জাহাজ অতিক্রমের কারণে প্রায়শই যান চলাচল বাধাগ্রস্ত হত, তাই কেবল ১৪ টনের নিচে বড় যানবাহনকেই অনুমতি দেওয়া হয়েছিল এবং দিনে কেবল ৪০০০ যানবাহন এটি অতিক্রম করতে পারে।   গ্যালারি    তথ্যসূত্র    বহিঃসংযোগ     বিষয়শ্রেণী:জাপানের সেতু বিষয়শ্রেণী:শিমানে প্রদেশের ভবন ও স্থাপনা বিষয়শ্রেণী:টট্টোরি প্রদেশের ভবন ও স্থাপনা বিষয়শ্রেণী:২০০৪-এ সম্পন্ন সেতু
জোসেফ হেল (২৮ অক্টোবর ১৯১৩ - ৭ ফেব্রুয়ারি ১৯৮৫) একজন ব্রিটিশ প্রকৌশলী এবং রাজনীতিবিদ ছিলেন।  ওয়াটারলু, ল্যাঙ্কাশায়ারে জন্মগ্রহণ করেন, হেল একজন প্রকৌশলী হয়ে ওঠেন, ১৯৩৯ সাল পর্যন্ত মার্চেন্ট নেভিতে কাজ করেন, যখন তিনি প্লাস্টিক তৈরির একটি কোম্পানিতে যোগ দেন। তিনি লেবার পার্টিতে যোগদান করেন, ১৯৪৬ থেকে ১৯৫০ সাল পর্যন্ত বোল্টন বরো কাউন্সিলে কাজ করেন এবং অ্যামালগামেটেড ইঞ্জিনিয়ারিং ইউনিয়নেও সক্রিয় ছিলেন।  হেল ১৯৫০ সালে রচডেলের সংসদ সদস্য (এমপি) নির্বাচিত হন, কিন্তু ১৯৫১ সালে পরাজিত হন।"HALE, Joseph". Who Was Who. A & C Black. 1920–2008. Retrieved 12 February 2011.   তথ্যসূত্র    বহিঃসংযোগ      বিষয়শ্রেণী:রচডেলের যুক্তরাজ্যের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:১৯৮৫-এ মৃত্যু বিষয়শ্রেণী:১৯১৩-এ জন্ম বিষয়শ্রেণী:সম্মিলিত প্রকৌশল ইউনিয়ন সমর্থিত সংসদ সদস্য
এনরিকে কারদেনাস (, ) একজন চিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় ন্যাশনাল স্টার এবং চিলি জাতীয় দলের হয়ে রক্ষণভাগের খেলোয়াড় হিসেবে খেলেছিলেন।  কারদেনাস ১৯১৩ সালে চিলির হয়ে আন্তর্জাতিক পর্যায়ে অভিষেক করেছিলেন; চিলির জার্সি গায়ে ১৯১৭ সাল পর্যন্ত তিনি সর্বমোট ৯ ম্যাচে অংশগ্রহণ করেছিলেন। তিনি চিলির হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন।   আন্তর্জাতিক ফুটবল  কারদেনাস কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে চিলির জাতীয় দলে অন্তর্ভুক্ত ছিলেন।   পরিসংখ্যান   আন্তর্জাতিক   দল  সাল  ম্যাচ  গোল চিলি  ১৯১৩  ১  ০ ১৯১৬  ৫  ০ ১৯১৭  ৩  ০ সর্বমোট  ৯  ০   তথ্যসূত্র    বহিঃসংযোগ         বিষয়শ্রেণী:চিলীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:চিলির আন্তর্জাতিক ফুটবলার বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড়
সাকিল আহমেদ (জন্ম ১৯ ডিসেম্বর ১৯৬৮) বাংলাদেশ সেনাবাহিনীর জেনারেল এবং ৬৬ পদাতিক ডিভিশনের জিওসি হিসেবে দায়িত্ব পালন করছেন। ইতিপূর্বে তিনি বর্ডার গার্ড বাংলাদেশের ২৩ তম মহাপরিচালক ছিলেন। এর আগে তিনি সেনা সদরে অ্যাডজুটেন্ট জেনারেল (এজি) এবং ইমিগ্রেশন-পাসপোর্ট অধিদপ্তরের মহাপরিচালক হিসেবে দায়িত্ব পালন করেন।   প্রাথমিক জীবন  সাকিল আহমেদ ১৯ ডিসেম্বর ১৯৬৮ সালে জয়পুরহাটে জন্মগ্রহণ করেন। তিনি জাতীয় নিরাপত্তা, সমরবিদ্যা, প্রতিরক্ষা বিষয়ে  একাধিক মাস্টার্স ডিগ্রি অর্জন করেন। স্ট্র্যাটেজিক স্টাডিজে মাস্টার্স এবং ডিফেন্স স্টাডিজে স্নাতকোত্তর সম্পন্ন করেছেন। তার স্ত্রী শাহনাজ সাকিল, ১ ছেলে ও ২ মেয়ে রয়েছে তাদের।   কর্মজীবন  সাকিল আহমেদ ১৯ সেপ্টেম্বর ২০১৯ সাল থেকে  ২৯ জুলাই ২০২০ পর্যন্ত ইমিগ্রেশন ও পাসপোর্ট অধিদপ্তরের মহাপরিচালক ছিলেন। বাংলাদেশ গলফ ফেডারেশনের সিনিয়র ভাইসপ্রেসিডেন্ট এবং কুর্মিটোলা গলফ ক্লাবের ভাইস প্রেসিডেন্ট তিনি। তিনি ট্রাস্ট ব্যাংক লিমিটেড এবং আস্থা লাইফ ইন্স্যুরেন্স কোম্পানি লিমিটেডের ভাইস চেয়ারম্যান। তিনি ক্যাডেট কলেজের গভর্নিং বডির চেয়ারম্যান।  তিনি স্কুল অব ইনফ্যান্ট্রি অ্যান্ড ট্যাকটিকসে প্রধান প্রশিক্ষক, বাংলাদেশ মিলিটারি অ্যাকাডেমিতে প্লাটুন কমান্ডার এবং ন্যাশনাল ডিফেন্স কলেজ, মিরপুরে সশস্ত্র বাহিনী ওয়ার কোর্সের ডিরেক্টরিং স্টাফ হিসেবে দায়িত্ব পালন করেন। তিনি স্কুল অব ইনফ্যান্ট্রি অ্যান্ড ট্যাকটিকসের কমান্ড্যান্ট হিসেবেও দায়িত্ব পালন করেন।   বাংলাদেশ সেনাবাহিনী  সাকিল ১৮ তম বিএমএ দীর্ঘমেয়াদী কোর্স সম্পন্ন করে ১৯৮৮ সালে বাংলাদেশ মিলিটারী একাডেমীতে যোগদান করেন। তিনি জেনারেল ১৯ পদাতিক ডিভিশনের কমান্ড করেন। তিনি ৯৯ কম্পোজিট ব্রিজের কমান্ডার এবং ১ ইস্ট বেঙ্গল রেজিমেন্টের কমান্ডিং অফিসার ছিলেন। রেজিমেন্টাল স্টাফের দায়িত্ব ছাড়াও তিনি ডিরেক্টরেট জেনারেল অব ফোর্সেস ইন্টেলিজেন্সের (ডিজিএফআই) পরিচালক হিসেবে দায়িত্ব পালন করেন। তিনি একটি পদাতিক ডিভিশনের জেনারেল স্টাফ অফগ্রেড ১ এবং একটি পদাতিক ব্রিগেডের ব্রিগেড মেজর হিসেবেও দায়িত্ব পালন করেছেন।  তিনি সেনাবাহিনীর স্কুল অব ইনফ্যান্ট্রি অ্যান্ড ট্যাকটিকস, বাংলাদেশ মিলিটারি অ্যাকাডেমি এবং ন্যাশনাল ডিফেন্স কলেজেও বিভিন্ন পদে দায়িত্ব পালন করেছেন।  তিনি ১৮ ফেব্রুয়ারি ২০২২ সাল থেকে বর্ডার গার্ড বাংলাদেশের মহাপরিচালক হিসেবে দায়িত্ব পালন করছেন।   জাতিসংঘ শান্তিরক্ষা মিশন  সাকিল শান্তিরক্ষী হিসাবে তিনি ইউএনওএসওম ২ এ কন্টিনজেন্ট সদস্য এবং এমওএনইউসিতে ফোর্স লজিস্টিক স্টাফ ছিলেন। তিনি কন্টিনজেন্ট কমান্ডার হিসেবে ইউএনওসিআইতে ব্যানব্যাট ৩/২৩ এর নির্দেশ দেন। তিনি সোমালিয়া, কঙ্গো ও আইভরি কোস্টে জাতিসংঘের শান্তিরক্ষা মিশনে দায়িত্ব পালন করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬৮-এ জন্ম বিষয়শ্রেণী:জয়পুরহাট জেলার ব্যক্তি বিষয়শ্রেণী:বাংলাদেশী সেনা কর্মকর্তা বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:বর্ডার গার্ড বাংলাদেশের মহাপরিচালক বিষয়শ্রেণী:ইমিগ্রেশন ও পাসপোর্ট অধিদপ্তরের মহাপরিচালক বিষয়শ্রেণী:বাংলাদেশী জেনারেল
লিন্ডসে টাকারা ডো (জন্ম নভেম্বর ২৪, ১৯৮১) হলেন একজন মার্কিন যৌনবিজ্ঞান বিশেষজ্ঞ, যিনি ইউটিউবে যৌনশিক্ষা প্রদান করে থাকেন। ২০১০ সালে মন্টানা বিশ্ববিদ্যালয়ে ডোর জীবনী "স্ট্রং উইমেন প্রোগ্রাম" এর অন্তর্ভুক্ত করা হয়েছিল, যা সফল নারীদের বৈচিত্র্যময়তা প্রদর্শনের জন্য চালু হয়েছিল।  শিক্ষা ডো মন্টানা বিশ্ববিদ্যালয় থেকে ২০০২ সালে স্নাতক ও ২০০৫ সালে স্নাতকোত্তর ডিগ্রি অর্জন করেন। স্নাতকোত্তর ডিগ্রি অর্জনের সময় তিনি মানুষের প্রথম যৌনমিলনের অভিজ্ঞতার উপরে থিসিস লিখেছিলেন। এরপর তিনি ২০০৭ সালে ইন্সটিটিউট ফর অ্যাডভানসড স্টাডি অব হিউম্যান সেক্সুয়ালিটিতে ডক্টরেট ডিগ্রি লাভ করেন।  কর্মজীবন ২০০৬ সাল থেকে ২০১৪ সাল পর্যন্ত ডো যৌনবিজ্ঞান বিষয়ে মন্টানা বিশ্ববিদ্যালয়ে পাঠদান করেছেন। ২০১৪ সালে তিনি ভিডিও ব্লগিং পরিচালক হ্যাঙ্ক গ্রিনের সাথে সেক্সপ্লানেশন নামে একটি ভিডিও সিরিজের জন্য চুক্তিবদ্ধ হন।  ২০১৫ সালের মার্চে তিনি তার ব্যক্তিগত 'ডোআইজ' অ্যাকাউন্টে একটি ভিডিও প্রকাশ করে ব্যাপক পরিচিত লাভ করেন। ভিডিওটিতে এক অত্যুৎসাহী কিশোর তার মেয়েকে অনুসরণ করছিল।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:মন্টানার ইউটিউবার বিষয়শ্রেণী:নারী ভিডিও ব্লগার বিষয়শ্রেণী:১৯৮০-এর দশকে জন্ম বিষয়শ্রেণী:যৌন শিক্ষাবিদ বিষয়শ্রেণী:মন্টানা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মন্টানা বিশ্ববিদ্যালয়ের শিক্ষক
বেবে উড হলেন একজন মার্কিন অভিনেত্রী, তিনি মার্কিন টেলিভিশন চ্যানেল এনবিসি'তে প্রচারিত ছোট পর্দার হাস্যরসমূলক ধারাবাহিক দ্য নিউ নর্মাল-এ "শানিয়া" হিসেবে তার সাফল্যমন্ডিত চরিত্রটির জন্য সবচেয়ে বেশি পরিচিত। Retrieved 2016-10-23 এছাড়াও, তিনি মার্কিন টেলিভিশন চ্যানেল এবিসি'তে প্রচারিত ছোট পর্দার হাস্যরস ধারাবাহিক দ্য রিয়েল ও'নিয়ালস-এ শ্যানন হিসেবে অভিনয় করছেন। Retrieved 2016-10-23  প্রাথমিক জীবন উডের জন্ম, ২০০২ সালে মার্কিন যুক্তরাষ্ট্রের মিসৌরি রাজ্যের ক্যানসাস সিটি  Retrieved 2016-10-23 শহরে। তাকে খুবই কম বয়সেই অভিনয়ের পোকা ধরে বসে, মূলত যখন তিনি ইংল্যান্ডে ছুটি কাটাতে যান এবং সেখানের ওয়েস্টমিনিস্টার শহরে অবস্থিত "লন্ডন পোলাডিয়াম" নাট্যশালায়  চিটি চিটি ব্যাং ব্যাং নামক মঞ্চায়নটি দেখেন। উড বলেন, "আমি প্রথম সারিতে বসেছিলাম, এবং যে অভিনয় শিল্পীটি চাইল্ড ক্যাচার নামক ভূমিকায় অভিনয় করছিলেন, তিনি তার কাচি দ্বারা আমার নাকে সামান্য চাপ দিয়ে বলেন "আমি তোমাকে নিয়ে যাব, ছোট বাচ্চা!" এতে আমি কান্না করব তা মনে করে এরপর তিনি থামেন, কিন্তু এর পরিবর্তে আমি অত্যন্ত খুশি থাকি। মঞ্চায়নের শেষে, মঞ্চের দরজার সামনে তিনি তার অভি জীবন সম্পর্কে আমার সাথে কথা বলেন।" Retrieved 2016-10-23   চলচ্চিত্র সমূহ   চলচ্চিত্র   সাল  শিরোনাম  ভূমিকা  মন্তব্য ২০১৪  এ্য ম্যারি ফ্রিগিন' ক্রিস্টমাস  ভেরা মিচলার     ছোট পর্দা   সাল  শিরোনাম  ভূমিকা  মন্তব্য ২০১১  সাবমিশনস অনলি  লিজি ওয়াকেন  "দ্য মিলার/হ্যানিগান এক্ট" (সিজন ২, পর্ব ৪) ২০১২  ৩০ রক  কেট  "মার্ফি ব্রাউন লাইড ট্যু আস" (সিজন ৬, পর্ব ১৮)  ২০১২  ভিপ  ছাত্রী  "বেইসবল" (সিজন ১, পর্ব ৬) ২০১২–১৩  দ্য নিউ নর্মাল  শানিয়া ক্লেমনস  মূল ভূমিকায় ২০১৩-১৪  সি ডেড রান  এমান্ডা সুলিভান  ৪ টি পর্ব ২০১৪  এবাউট এ্য বয়  ক্যাটি  "এবাউট এ্য কিস" (সিজন ১, পর্ব ৯) ২০১৫  ওয়েট হট আমেরিকান সামার: ফাস্ট ডে অব ক্যাম্প  তরুনী এবি  "লাঞ্চ" (সিজন ১, পর্ব ২) ২০১৬–২০১৭  দ্য রিয়্যাল ও'নেইলস  শ্যানন ও'নেইল  মূল ভূমিকায় ২০১৮  আমেরিকান হাউজওয়াইফ  ইলেন  "ব্লন্ডিটওরেজ" (সিজন ২, পর্ব ১১)  তথ্যসূত্র  বহিঃসংযোগ           বিষয়শ্রেণী:জীবিত ব্যক্তি বিষয়শ্রেণী:ক্যানসাস সিটি, মিসৌরি থেকে আগত অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন শিশু অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:২০০২-এ জন্ম বিষয়শ্রেণী:কিউবান বংশোদ্ভূত মার্কিন বিনোদনকারী বিষয়শ্রেণী:হিস্পানিক ও লাতিন আমেরিকান অভিনেত্রী
কায়া কাল্লাস (; জন্ম ১৮ জুন ১৯৭৭) একজন এস্তোনিয়ান রাজনীতিবিদ যিনি ২০২১ সাল থেকে এস্তোনিয়ার প্রধানমন্ত্রী হিসেবে দায়িত্ব পালন করছেন। তিনি এস্তোনিয়ার প্রথম নারী প্রধানমন্ত্রী। তিনি ২০১৮ সাল থেকে রিফর্ম পার্টির নেতা, ২০১৯-২০২১ সালের এস্তোনিয়ান সংসদের (রিগিকোগু) সদস্য ছিলেন এবং এর আগেও ২০১১-২০১৪ সালেও ছিলেন। কাল্লাস নির্বাচিত হয়ে ২০১৪-২০১৮ সালে ইউরোপীয় সংসদের সদস্য হিসেবে দায়িত্ব পালন করেন, এবং এলাইন্স অফ লিবারেলস এন্ড ডেমোক্র্যাটস ফর ইউরোপ এর প্রতিনিধিত্ব করেন। সংসদে তার নির্বাচনের আগে, তিনিএকজন অ্যাটর্নি হিসেবে ইউরোপীয় এবং এস্তোনিয়ান প্রতিযোগিতা আইনে বিশেষজ্ঞ ছিলেন।   প্রাথমিক জীবন এবং শিক্ষা  কায়া কাল্লাস ১৮ জুন ১৯৭৭ সালে তালিনে জন্মগ্রহণ করেন। তিনি সিম কাল্লাসের কন্যা, যিনি এস্তোনিয়ার ১৫ তম প্রধানমন্ত্রী এবং পরে একজন ইউরোপীয় কমিশনার ছিলেন।   ব্যক্তিগত জীবন  ২০০২ সালে, কাল্লাস রুমেট লিগারকে বিয়ে করেন। ২০০৬ সালে তাদের বিবাহবিচ্ছেদ হয়।  তথ্যসূত্র  বহিঃসংযোগ  |-  বিষয়শ্রেণী:১৯৭৭-এ জন্ম বিষয়শ্রেণী:২১শ শতাব্দীর স্মৃতিকথাকার বিষয়শ্রেণী:জীবিত ব্যক্তি বিষয়শ্রেণী:নারী প্রধানমন্ত্রী বিষয়শ্রেণী:ইউরোপের নারী প্রধানমন্ত্রী বিষয়শ্রেণী:২১শ শতাব্দীর এস্তোনীয় নারী রাজনীতিবিদ
মজিদবাড়িয়া শাহী মসজিদ () বাংলাদেশের দক্ষিণাঞ্চলের পটুয়াখালী জেলার অংশ মির্জাগঞ্জ উপজেলার মজিদবাড়িয়া গ্রামে অবস্থিত একটি ১৫শ শতকের এক গম্বুজ বিশিষ্ট মসজিদ এবং প্রত্নতাত্ত্বিক স্থান। এটি বৃহত্তর বরিশাল অঞ্চলের প্রাচীনতম মসজিদ এবং প্রথম ইটের ভবন যা সুলতান রুকনুদ্দিন বারবক শাহের শাসনামলে নির্মিত হয়েছিল।  ইতিহাস সুলতান রুকনুদ্দিন বারবক শাহের শাসনামলে তার মন্ত্রী খান-ই-আজম উজায়ের খান ৮৭০ হিজরিতে (১৪৬৫ থেকে ১৪৬৬ খ্রিস্টাব্দের মধ্যে) এই মসজিদটি নির্মাণ করেন।  ১৫৮৪ সালে, একটি ঘূর্ণিঝড় বাকলা-চন্দ্রদ্বীপ অঞ্চলের অবকাঠামোকে মারাত্মকভাবে ক্ষতিগ্রস্ত করে।  এই সময়কালে, এলাকাটি চন্দ্রদ্বীপের রাজা কন্দর্পনারায়ণ রায়ের শাসনাধীন ছিল, যিনি বাকলায় তার রাজধানীও সরিয়ে নিয়েছিলেন।  প্রাকৃতিক দুর্যোগ থেকে পুরোপুরি পুনরুদ্ধার না করে চন্দ্রদ্বীপ তখন মগ এবং পর্তুগিজ জলদস্যুদের মুখোমুখি হয়েছিল।  মাধবখালী, মির্জাগঞ্জ, বিবিচিনি, তালগাছিয়া, মাকামিয়া, করুণা, গুলিশাহখালী, ঘুষলখালী, ফকিরখালী, আউলিয়াপুর এবং ধুলিয়ার মতো মুসলিম-প্রধান গ্রামগুলি জনশূন্য হয়ে পড়ে এবং এলাকাটি জঙ্গলে ঢেকে যায়, কার্যকরভাবে আবার সুন্দরবনের অংশ হয়ে ওঠে।  ১৮৬০-এর দশকে, ব্রিটিশ রাজ সুন্দরবন চাষ করার পরিকল্পনা শুরু করে এবং মসজিদটি পুনঃআবিষ্কার করে, যেখানে একজন ফকির বাস করছিলেন।  বরিশালের জেলা ম্যাজিস্ট্রেট হেনরি বেভারিজ মসজিদটি পরিদর্শন করেন।  ১৯০৪ সালে, বাকেরগঞ্জ জেলার পূর্ববর্তী জেলা ম্যাজিস্ট্রেট নিকোলাস বিটসন-বেলের অধীনে মসজিদের অভ্যন্তরীণ অংশটি সংস্কার করা হয়েছিল।  এলাকাটি তখন স্থানীয়দের দ্বারা মসজিদবাড়ি বা মসজিদবাড়িয়া নামে পরিচিত হয় এবং পরে মজিদবাড়িয়ায় পরিণত হয়, যদিও অন্যরা দাবি করে যে এটি মজিদ নামে স্থানীয় চেয়ারম্যানের নামে নামকরণ করা হয়েছিল। মসজিদটি এখন প্রত্নতত্ত্ব অধিদপ্তরের সুরক্ষায়, যদিও এটি উপাসকদের দ্বারা সক্রিয়ভাবে ব্যবহার করা অব্যাহত রয়েছে।  চিত্র   আরও দেখুন    বাংলাদেশের প্রত্নতাত্ত্বিক স্থানের তালিকা   তথ্যসূত্র   বিষয়শ্রেণী:পটুয়াখালী জেলার মসজিদ বিষয়শ্রেণী:বাংলা সালতানাতের মসজিদ বিষয়শ্রেণী:ইলিয়াস শাহী রাজবংশ বিষয়শ্রেণী:পটুয়াখালী জেলার প্রত্নতাত্ত্বিক স্থান বিষয়শ্রেণী:১৪৬৫-এ সম্পন্ন মসজিদ বিষয়শ্রেণী:মির্জাগঞ্জ উপজেলা
ফিলিপ শোয়ালটার হেঞ্চ (২৮ ফেব্রুয়ারি ১৮৯৬ - ৩০ মার্চ ১৯৬৫) হলেন একজন আমেরিকান চিকিৎসক ছিলেন। কর্টিসোন হরমোন আবিষ্কারের জন্য এবং এবং রিউমাটয়েড আর্থ্রাইটিসের চিকিৎসার ক্ষেত্রে এর প্রয়োগের জন্য হেনচ তার মায়ো ক্লিনিকের সহকর্মী এডয়ার্ড কেলভিন কেন্ডাল এবং সুইস রসায়নবিদ তাদেউস রাইখস্টেইনের সাথে যৌথভাবে ১৯৫০ সালে শরীরবিদ্যা বা চিকিৎসাবিজ্ঞানে নোবেল পুরস্কারে ভূষিত হন। নোবেল কমিটি এই ত্রয়ীকে "অ্যাড্রিনাল কর্টেক্সের হরমোন, তাদের গঠন এবং জৈবিক প্রভাব সম্পর্কিত আবিষ্কারের জন্য" পুরস্কার প্রদান করে।   ব্যক্তিগত জীবন   হেঞ্চ ১৯২৭ সালে মেরি কাহলারকে (১৯০৫-১৯৮২) বিয়ে করেন। তাঁর শ্বশুর জন হেনরি কাহলার ছিলেন মায়ো ক্লিনিকের প্রতিষ্ঠাতা উইলিয়াম জে. মায়োর বন্ধু। হেনচ এবং তার স্ত্রীর চার সন্তান ছিল, দুই মেয়ে এবং দুই ছেলে। তার ছেলে ফিলিপ কাহলার হেঞ্চও রিউমাটোলজি নিয়ে পড়াশোনা করেছেন। ১৯৬৫ সালে জ্যামাইকার ওচো রিওসে ছুটি কাটানোর সময় হেঞ্চ নিউমোনিয়ায় আক্রান্ত হয়ে মারা যান।   আরও দেখুন    চিকিৎসাবিজ্ঞানে নোবেল বিজয়ীদের তালিকা।   তথ্যসূত্র    বহিঃসংযোগ     including the Nobel Lecture, December 11, 1950 The Reversibility of Certain Rheumatic and Non-Rheumatic Conditions by the Use of Cortisone Or of the Pituitary Adrenocorticotropic Hormone Biography University of Virginia Health Sciences Library,  A Guide to the Philip S. Hench Walter Reed Yellow Fever Collection  বিষয়শ্রেণী:১৮৯৬-এ জন্ম বিষয়শ্রেণী:১৯৬৫-এ মৃত্যু বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
ডা. সুলেমান খান বাংলাদেশ স্বাধীনতা যুদ্ধে নিহত একজন বাংলাদেশী চিকিৎসক এবং বাংলাদেশে শহীদ হিসেবে বিবেচিত হন।  শহীদ বুদ্ধিজীবী দিবস উপলক্ষে বাংলাদেশ ডাকঘর তার ছবিসহ স্মরণীয় পোস্ট জারি করা হয়।   প্রাথমিক জীবন সুলেমান খান ১৯৪০ সালে  পূর্ববাংলা, ব্রিটিশ ভারত, চাঁদপুর জেলার  ফরিদগঞ্জ উপজেলায়  জন্মগ্রহণ করে। বাবার নাম মো. ইউসুফ খান। মা নূরেননেছা খান।   তিনি  ১৯৫৫ সালে চাঁদপুর হাসান সরকারি আলী উচ্চ বিদ্যালয় থেকে এসএসসি এবং  ১৯৫৮ সালে কুমিল্লা ভিক্টোরিয়া কলেজের এইচএসসি শেষ করেন। ১৯৬৭ সালে তিনি ঢাকা মেডিকেল কলেজ থেকে এমবিবিএস সম্পন্ন করেন এবং কলেজে ইন্টার্নশীপের মেয়াদ শেষ করেন। শামসুন্নাহারের সাথে বিবাহ বন্ধনে আবদ্ধ হন তিনি।   তার ভাই বাংলাদেশের প্রখ্যাত চিত্রশিল্পী হাশেম খান।   পেশা  সুলেমান খান  উনসত্তর পর্যন্ত ঢাকা মেডিকেল কলেজে ইন্টার্নি ডাক্তার হিসেবে কাজ করার পর তিনি টঙ্গী জুট মিলের আবাসিক চিকিৎসক হিসেবে নিযুক্ত হন। টঙ্গীতে কাজ করার পাশাপাশি বিকেলে গোপীবাগে রাশেদ মেডিকেল নামে একটি ফার্মেসিতেও বসতেন।  তিনি কমিউনিস্ট পার্টি ও সংস্কৃতি গ্রুপ উদীচির সদস্য ছিলেন। ১৯৬৯ সালে তিনি ঢাকায় অবস্থিত সাহিত্য ও সাংস্কৃতিক সংগঠন তারঙ্গা প্রতিষ্ঠা করেন। তিনি ১৯৬৯ পূর্ব পাকিস্তানের গণ বিদ্রোহে অংশ নেন। তার সম্পাদিত এবং প্রকাশিত বাঙালি সাপ্তাহিক পৃথিবী প্রকাশ হতো।   বাংলাদেশ মুক্তিযুদ্ধ শুরু হওয়ার পর, সুলেমান তার পরিবারের সাথে ঢাকার বাইরে চলে যান। তিনি চাঁদপুর জেলায় পাকিস্তানি সেনাবাহিনী কর্তৃক বহিস্কারকৃত বুলেট দ্বারা আহতদের প্রাথমিক সহায়তা প্রদান করেছিলেন। তিনি মুসলিম লীগের সাথে দ্বন্দ্বের সম্মুখীন হন, যা মুক্তি বাহিনীর সদস্যদের জন্য বাংলাদেশ আওয়ামী লীগ কর্তৃক পাঠানো সরবরাহ লুট করেছিল। মধ্যস্থতার মাধ্যমে সরবরাহ সরবরাহ করার চেষ্টা করে খান।    মৃত্যু  ১৯৭১ সালের ২৪ এপ্রিল সুলেমান খানের বাড়িতে পাকিস্তান বাহিনী হামলা করে তাকে, তার ছোট ভাই এবং তার মাকে আহত করে। চিকিৎসার জন্য চাঁদপুরে যাওয়ার পথে তিনি মারা যান। তাকে ফরিদগঞ্জ উপজেলার পারিবারিক কবরস্থানে দাফন করা হয়। ১৯৯৬ সালের ১৪ ডিসেম্বর শহীদ বুদ্ধিজীবী দিবস উপলক্ষে বাংলাদেশ ডাকঘর তার ছবিসহ স্মরণীয় পোস্ট জারি করে।    ঘটনা  সুলেমানকে হত্যার ঘটনা সম্পর্কে ছোট ভাই শিল্পী হাশেম খান  লিখেছেন,  ‘...দরজা ভেঙ্গে ওরা ঘরে ঢুকল। [...] একজনের হাতে রাইফেল বাগিয়ে ধরা। তার মুখে মুখোশ। সে ধমক দিয়ে মনসুরকে বলল, টাকা দে। টর্চ হাতে অন্য ডাকাত টর্চটা ঘুরিয়ে বড় ভাইয়ের দিকে স্থির করে রাখল। তারপর রাইফেলের গোড়া ধরে রাইফেলটাও তাঁর দিকে ঘুরিয়ে দিতে দিতে বলল এই ‘দুগা না অন্য দুগা’। অর্থাৎ আমার কথা ও ডাক্তারের কথা বলা হচ্ছে। তারপরই ফিসফিসিয়ে রাইফেলধারীকে বলল, এ ডাক্তার, এটাই ডাক্তার। বড় ভাই উঠে দাঁড়ালেন এবং বললেন, টাকা দিচ্ছি, কিন্তু মেয়েদের...। তার কথা শেষ হলো না। রাইফেল গর্জে উঠল। ওরা দাদাকে গুলি করেছে। আমাকেও। প্রচণ্ড আঘাতে হুমড়ি খেয়ে আমি পড়ে গেলাম বিছানায়।’ (স্মৃতি: ১৯৭১, প্রথম খণ্ড, প্রথম প্রকাশ ১৯৮৮, সম্পাদনা রশীদ হায়দার)  তথ্যসূত্র  বিষয়শ্রেণী:চাঁদপুর জেলার ব্যক্তি বিষয়শ্রেণী:১৯৭১-এ মৃত্যু বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:১৯৪০-এ জন্ম বিষয়শ্রেণী:ঢাকা মেডিকেল কলেজের প্রাক্তন শিক্ষার্থী বিষয়শ্রেণী:১৯৩৯-এ জন্ম
জনি (প্রকৃত নাম- জাহিদ আফ্রাইল ওগ্লু হুসেইনলি) (  ; জন্ম ফেব্রুয়ারি ২৯, ১৯৯৬, বাকু, আজারবাইজান) হলেন একজন রাশিয়ান গায়ক এবং গীতিকার। এনটিভিতে ‘মাস্ক’ (২০২১) অনুষ্ঠানের দ্বিতীয় সিজনের বিজয়ী। সেই অনুষ্ঠানে তিনি একটি কুমিরের পোশাকে অভিনয় করেছিলেন।   প্রাথমিক জীবন  জাহিদের জন্ম ২৯ ফেব্রুয়ারি ১৯৯৬, বাকুতে আজারবাইজানি বাবা-মায়ের কাছে।    তথ্যসূত্র   বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:আজারবাইজানী গায়ক বিষয়শ্রেণী:২১শ শতাব্দীর সঙ্গীতজ্ঞ বিষয়শ্রেণী:২১শ শতাব্দীর সঙ্গীতশিল্পী বিষয়শ্রেণী:রুশ সঙ্গীতজ্ঞ বিষয়শ্রেণী:রুশ গায়ক
আলেকসান্দ্রা এলিসাবেথ এদেবু (, ; জন্ম: ৩ মার্চ ১৯৯৬; আলেকসান্দ্রা এদেবু নামে সুপরিচিত) হলেন একজন সুয়েডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের স্কি ক্রস বিভাগে সুইডেনের প্রতিনিধি হিসেবে প্রতিদ্বন্দ্বিতা করে থাকেন।  এদেবু সুইডেনের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন আলেকসান্দ্রা এলিসাবেথ এদেবু ১৯৯৬ সালের ৩রা মার্চ তারিখে সুইডেনের সোলনায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন এদেবু সুইডেনের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের স্কি ক্রস প্রতিযোগিতায় অংশগ্রহণ করেছিলেন। প্রাথমিক পর্বে তিনি ১:১৮.৪৯ সময়ে প্রতিযোগিতাটি সম্পন্ন করে দশম স্থান অধিকার করেছিলেন। অতঃপর তিনি কোয়ার্টার-ফাইনালে অংশগ্রহণ করেছেন এবং সেখানে তিনি ত্রয়োদশ স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:সুয়েডীয় নারী ফ্রিস্টাইল স্কিয়ার বিষয়শ্রেণী:সুইডেনের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
দ্য হবিট (ইংরেজি: The Hobbit), জে. আর. আর. টলকিন এর শিশু সাহিত্য এবং কল্পকাহিনীর উপন্যাস।এটি ২১ সেপ্টেম্বর ১৯৩৭ সালে প্রকাশিত ,যা সমালোচকদের প্রশংসা লাভ কর, কার্নেগী পদক জন্য মনোনীত হয় এবং শ্রেষ্ঠ কিশোরী কথাসাহিত্য জন্য নিউ ইয়র্ক হেরাল্ড ট্রিবিউন পুরস্কার লাভ করে।বইটি এখনও জনপ্রিয় এবং শিশু সাহিত্যে একটি ক্লাসিক বই হিসাবে স্বীকৃত।আজ অবধি সারা পৃথিবীতে ৫০ টিরও বেশি ভাষায় বইটি অনূদিত হয়েছে।  বাংলা ভাষায় বইটির অনুবাদ প্রকাশিত হয় ২০১৫ সালে। অনুবাদ করেছেন মহিউল ইসলাম মিঠু।   কাহিনী সংক্ষেপ  একজন হবিট শান্তি প্রিয় জীবনে ভালো আছে,হঠাৎ আগমন ঘটে একজন যাদুকর এর যাকে আমরা এই বইয়ে দেখি গ্যান্ডালফ হিসেবে যে হবিট কে রাজি করায় অ্যাডভেঞ্চার করাতে তাদের সাথে আছে অদ্ভুত আরও ১২ জন বামন। যারা যুদ্ধে উস্তাদ আর একান্ত ই পর্বতের রাজা থরিনের প্রিয় দল।এই ১৪ জনের দল বের হচ্ছে থরিনের রাজ্য ফিরে পাবার জন্য,আর সেখানেই অপেক্ষা করছে এই ১৪ জনের জন্য ভয়াংকর সব যুদ্ধ আর দৈত্য দানব। পথি মধ্যে আছে বিশাল আকাড় মার্কশা, আছে গবলিন এবং অদ্ভুত যত ভয়ংকর প্রাণীদের সাথে যুদ্ধ। বন্ধু হিসেবে আসে মহাঈগল, ভাল্লুক রূপে এক বেয়র্ন। তার পর শুরু হয় ড্রাগনের সাথে যুদ্ধ।  তথ্যসূত্র  বিষয়শ্রেণী:১৯৩৭-এর উপন্যাস বিষয়শ্রেণী:ব্রিটিশ উপন্যাস বিষয়শ্রেণী:জনপ্রিয় সংস্কৃতিতে ড্রাগন বিষয়শ্রেণী:ইংরেজি উপন্যাস বিষয়শ্রেণী:কাল্পনিক উপন্যাস বিষয়শ্রেণী:চলচ্চিত্রে অভিযোজিত শিশুদের বই বিষয়শ্রেণী:শিশুতোষ কল্প-উপন্যাস
পাকিস্তান পুরুষ ক্রিকেট দল ২০২৩ সালের মার্চ মাসে আফগানিস্তানের বিপক্ষে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য সংযুক্ত আরব আমিরাত সফর করে। সিরিজের সব ম্যাচ শারজাহতে অনুষ্ঠিত হয়। ২০২৩ সালের মার্চ মাসে সিরিজের সূচি ঘোষিত হয়।  প্রাথমিকভাবে ২০২১ সালে পাকিস্তান ও আফগানিস্তানের মধ্যে একটি তিন ম্যাচের একদিনের আন্তর্জাতিক (ওডিআই) সিরিজ অনুষ্ঠিত হওয়ার কথা ছিল, কিন্তু ২০২১ সালের আগস্ট মাসে সিরিজটি অনির্দিষ্টকালের জন্য স্থগিত করা হয়। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে আয়োজিত হওয়ার কথা থাকলেও আফগানিস্তান ও পাকিস্তান উভয়েরই ২০২৩ পুরুষ ক্রিকেট বিশ্বকাপে সরাসরি অংশগ্রহণ নিশ্চিত হয়ে যাওয়ায় ২০২৩ সালের জানুয়ারি মাসে আফগানিস্তান ক্রিকেট বোর্ড ও পাকিস্তান ক্রিকেট বোর্ড যৌথভাবে ওডিআই সিরিজটিকে একটি টি২০আই সিরিজে রূপান্তরিত করার সিদ্ধান্ত গ্রহণ করে। ২০২৩ সালের ৯ মার্চ প্রাথমিকভাবে ঘোষিত সূচিতে পরিবর্তন এনে সিরিজের ম্যাচসমূহকে এক দিন এগিয়ে আনা হয়।  সিরিজে ২–১ ব্যবধানে জয়লাভ করে আফগানিস্তান।  দলীয় সদস্য  রাশিদ খান (অধি.)  আজমতউল্লাহ ওমরজাই  আফসার জাজাই (উই.)  ইব্রাহিম জাদরান  উসমান গনি (উই.)  করিম জানাত  গুলবাদিন নাইব  নাজিবুল্লাহ জাদরান  নাভিন-উল-হক  নুর আহমদ  ফজলুল হক ফারুকি  ফরিদ আহমদ মালিক  মুজিব উর রহমান  মোহাম্মদ নবি  রহমানউল্লাহ গুরবাজ (উই.)  শরফউদ্দিন আশরাফ   সিদ্দিকুল্লাহ আতাল শাদাব খান (অধি.)  আজম খান (উই.)  আবদুল্লাহ শফিক  ইফতিখার আহমেদ  ইমাদ ওয়াসিম  ইহসানউল্লাহ খান  জামান খান   তৈয়ব তাহির  নাসিম শাহ  ফাহিম আশরাফ  মোহাম্মদ ওয়াসিম  মোহাম্মদ নওয়াজ  মোহাম্মদ হারিস (উই.)  শান মাসুদ  সাইম আইয়ুব  আফগানিস্তান দলে জাহির খান, নানগয়ালিয়া খারোটি ও নিজাত মাসুদকে রিজার্ভ খেলোয়াড় হিসেবে রাখা হয়।  টি২০আই সিরিজ ১ম টি২০আই  ২য় টি২০আই  ৩য় টি২০আই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২৩-এ আফগান ক্রিকেট বিষয়শ্রেণী:২০২৩-এ পাকিস্তানি ক্রিকেট বিষয়শ্রেণী:আফগানিস্তান ক্রিকেট দলের সংযুক্ত আরব আমিরাত সফর বিষয়শ্রেণী:পাকিস্তান ক্রিকেট দলের বিদেশ সফর বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা
ডেনা ওয়েইনবার্গ হলেন একজন অর্থোডক্স ইহুদি রেবেটজিন। তিনি জেরুজালেমে মহিলাদের জন্য ইওয়াইএএইচটি কলেজ অফ ইহুদি স্টাডিজের প্রতিষ্ঠাতা ও ডিন। এদের ২,০০০ এর বেশি প্রাক্তন ছাত্র রয়েছে।EYAHT: Aish HaTorah's College of Jewish Studies for Women  তিনি ইজরায়েলে এবং বিদেশে নারী বিষয়ক একজন বক্তা এবং ইহুদি নারী সংকলনে বেশ কিছু প্রবন্ধ প্রকাশ করেছেন। তিনি ইয়েশিভাত আইশ হাতোরাহ এর প্রতিষ্ঠাতা রাব্বি নোয়া ওয়েইনবার্গের বিধবা ।    জীবনী  ডিনা ওয়েইনবার্গ ফার রকওয়ে, কুইন্স, নিউ ইয়র্ক-এ জন্মগ্রহণ করেন। তাঁর পিতা মাতার নাম যথাক্রমে আলবার্ট এবং এসথার গোল্ডম্যান। অ্যালবার্ট ছিলেন রোড আইল্যান্ডের পাউটুকেটের ওহাভ শালোম মণ্ডলীর রাব্বি। ডিনা ছিলেন রাব্বি ইয়াকভ ইতচক গোল্ডম্যান এবং তাঁর স্ত্রী দিনার আট সন্তানের মধ্যে সবচেয়ে ছোট।Klein, Devorah. "Building Devoted Generations: The legacy of Rav Yaakov Yitzchok Goldman of Pawtucket, Rhode Island". Hamodia Magazine, 31 March 2011, pp. 14–17. ওয়েইনবার্গের দুই বোন ছিল, নাওমি এবং জুডি, তারা দুজনেই মারা গিয়েছিল।  তিনি ১৯৫৮ সালের ফেব্রুয়ারিতে নিউইয়র্কে নোয়া ওয়েইনবার্গকে বিয়ে করেছিলেন। তাঁরা ইসরায়েলের জেরুজালেমে বাস করতেন। সেখানেই তাঁরা ৮ ছেলে এবং ৪ মেয়েকে বড় করেছেন। তাঁদের এক পুত্র, রাব্বি হিলেল ওয়েইনবার্গ, সংক্ষিপ্তভাবে আইশ হাতোরাহের রোশ ইয়েশিভা হিসাবে তাঁর পিতার উত্তরসূরি হন। তিনি ২০০৯ সালে বিধবা হন।    ইওয়াইএএইচটি প্রতিষ্ঠা করা  তাঁর বাসস্থল কিরিয়াত সানজ অ্যাপার্টমেন্টে কয়েক বছর ধরে মহিলাদের সাপ্তাহিক শিক্ষা দেওয়ার পর, ১৯৮৪ সালে, তিনি আইশ হাতোরাহ থেকে বীজের অর্থ নিয়ে, নিজের বাড়ির উল্টোদিকে রাস্তার পাশে দুটি নিচতলার অ্যাপার্টমেন্টে ইওয়াইএএইচটি কলেজ খোলেন। তিনি কলেজের নাম দেন "ইওয়াইএএইচটি" ( אשה יראת ה' היא תתהלל, Eesha Yirat Adonoy Hee Tithallal), এই নামটি "একজন মহিলা যে ঈশ্বরকে ভয় করে, সে প্রশংসিত হবে" (প্রবচন ৩১:৩০) এই বাক্যাংশটির সংক্ষিপ্ত রূপ।  রেবেটজিন (মহিলা রাব্বি) ওয়েইনবার্গ ৪৮ ওয়েজ টু উইজডম শিখিয়েছিলেন, এটি এমন একটি পাঠ্যক্রম যা তাঁর স্বামীর বিকাশ করা পিরকেই অ্যাভোটের উপর ভিত্তি করে তৈরি করেছিলেন। তিনি শাব্বতের সৌন্দর্য এবং অর্থের উপর ভিত্তি করেও একটি পাঠ্যক্রম শিখিয়েছিলেন, এটি তিনি তৈরি করেছিলেন। তিনি শালোম বায়িত (বৈবাহিক সম্প্রীতি) এবং চিনুচ হাবানিম (ইহুদি সন্তান লালন-পালন) এর বিশেষ শিক্ষা সহ ইহুদি মহিলাদের নিজের পরিবার এবং সম্প্রদায়ে ভূমিকার উপর জোর দেন।  ২০১৪ সালে রোমেমা পাড়ায় ইওয়াইএএইচটি-এর জন্য একটি পাঁচতলা,  মাপের ক্যাম্পাস উদ্বোধনের কিছুদিন পরেই, ইওয়াইএএইচটি বন্ধ করা হয়েছিল।   বক্তা, লেখক, এবং কমিউনিটি কর্মী  রেবেটজিন ওয়েইনবার্গ নিউ ইয়র্কের বার্ষিক আইশ হাতোরাহ অংশীদার সম্মেলনে একজন বিশিষ্ট বক্তা। তিনি ইহুদি মহিলাদের জন্য তৈরি বইগুলিতে বেশ কয়েকটি প্রবন্ধ প্রকাশ করেছেন।  ২০০৬ সালের লেবানন যুদ্ধের সময়, তিনি যুদ্ধের ময়দানে ইসরায়েলি সৈন্যদের কল্যাণ কামনায় দিনে একবার প্রার্থনা করার জন্য ১০০০ মহিলাকে নিবন্ধিত করেন এবং "১০০০ সৈনিক, ১০০০ মহিলার প্রার্থনা" প্রচারাভিযান চালু করেছিলেন।   প্রকাশিত কাজ    "আপনার সম্ভাবনা কি?" ডেনা ওয়েইনবার্গ — ইহুদি বিষয়গুলিতে প্রকাশিত: জ্ঞান এবং অনুপ্রেরণার একটি পকেটবুক । ডোরন কর্নব্লুথ, এডি (1999)। টারগুম/ফেলডাইম। ।  রেবেটজিন ডেনাহ ওয়েইনবার্গের "শাব্বাত মোমবাতি: আত্মার আলো" — কর্নব্লুথ, সারাহ টিকভা (2000) এ প্রকাশিত। ইহুদি মহিলারা ইহুদি বিষয় সম্পর্কে কথা বলেন ।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:মার্কিন অর্থোডক্স ইহুদি বিষয়শ্রেণী:ইসরায়েলি অর্থোডক্স ইহুদি
ঈশ্বরী () একটি সংস্কৃত শব্দ, এবং এটি ঈশ্বরের ঐশ্বরিক নারী প্রতিরূপ দেবীকে নির্দেশ করে। এটি ত্রিমূর্তির শক্তি বা স্ত্রীলিঙ্গ শক্তিকে বোঝায়, এবং এরা হলেন সরস্বতী, লক্ষ্মী ও পার্বতীর একটি জোট।  ঈশ্বরকে নারী হিসেবে উল্লেখ করার সময়, বিশেষ করে শাক্তধর্মে, কখনও কখনও স্ত্রীলিঙ্গ ঈশ্বরী ব্যবহার করা হয়।   তথ্যসূত্র   বিষয়শ্রেণী:হিন্দু দেবী বিষয়শ্রেণী:হিন্দু দেবতা বিষয়শ্রেণী:পার্বতীর রূপ বিষয়শ্রেণী:হিন্দু দার্শনিক ধারণা